CELEX: 32018D0005
Language: hr
Date: 2018-01-03 00:00:00
Title: Provedbena odluka Komisije (EU) 2018/5 оd 3. siječnja 2018. o izmjeni Provedbene odluke 2012/270/EU u pogledu simptoma organizama Epitrix cucumeris (Harris), Epitrix papa sp. n., Epitrix subcrinita (Lec.) i Epitrix tuberis (Gentner) te uspostavi odgovarajućih demarkiranih područja (priopćeno pod brojem dokumenta C(2017) 8788)

5.1.2018   
            
            
               HR
            
            
               Službeni list Europske unije
            
            
               L 2/11
            
         PROVEDBENA ODLUKA KOMISIJE (EU) 2018/5
   оd 3. siječnja 2018.
   o izmjeni Provedbene odluke 2012/270/EU u pogledu simptoma organizama Epitrix cucumeris (Harris), Epitrix papa sp. n., Epitrix subcrinita (Lec.) i Epitrix tuberis (Gentner) te uspostavi odgovarajućih demarkiranih područja
   
      
         (priopćeno pod brojem dokumenta C(2017) 8788)
      
   
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (1), a posebno njezin članak 16. stavak 3. četvrtu rečenicu,
   budući da:
   
               (1)
            
            
               Od zadnje izmjene Provedbene odluke Komisije 2012/270/EU (2) Provedbenom odlukom (EU) 2016/1359 (3) iskustvo je pokazalo da su brazde na kori i s time povezane male rupe koje su iskopale ličinke ispod kore gomolja krumpira pouzdani znakovi zaraze navedenim organizmima. Stoga se odredbe utvrđene u Provedbenoj odluci 2012/270/EU u pogledu pregleda, istraživanja, prijavljivanja i mjera demarkacije ne bi trebale primjenjivati samo u slučaju prisutnosti dotičnih organizama na gomoljima krumpira, nego i kada se ti simptomi primijete bez dotičnih organizama.
            
         
               (2)
            
            
               Provedbenu odluku 2012/270/EU trebalo bi stoga na odgovarajući način izmijeniti.
            
         
               (3)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Izmjene Provedbene odluke 2012/270/EU
   Provedbena odluka 2012/270/EU mijenja se kako slijedi:
   
               1.
            
            
               Članak 3. stavak 1. treći podstavak točka (a) zamjenjuje se sljedećim:
               
                           „(a)
                        
                        
                           intenzivno praćenje prisutnosti navedenih organizama i simptoma zaraze tim organizmima na gomoljima krumpira, putem odgovarajućih pregleda na biljkama krumpira i, prema potrebi, ostalim biljkama domaćinima, uključujući na poljima na kojima navedene biljke rastu, barem u promjeru od 100 m od objekta za pakiranje;”.
                        
                     
         
               2.
            
            
               Članak 4. zamjenjuje se sljedećim:
               „Članak 4.
               Istraživanja i prijavljivanje u pogledu navedenih organizama
               1.   Države članice na svojem državnom području provode godišnja službena istraživanja za otkrivanje prisutnosti navedenih organizama i simptoma zaraze tim organizmima na gomoljima krumpira i, prema potrebi, ostalim biljkama domaćinima, uključujući na poljima na kojima gomolji krumpira rastu.
               Države članice o rezultatima tih istraživanja obavješćuju Komisiju i druge države članice do 30. travnja svake godine.
               2.   Bilo kakva prisutnost ili sumnja na prisutnost nekog od navedenih organizama ili znakovi zaraze tim organizmom na gomoljima krumpira odmah se prijavljuju nadležnim službenim tijelima.”.
            
         
               3.
            
            
               Članak 5. stavak 1. zamjenjuje se sljedećim:
               „1.   Ako država članica na temelju rezultata istraživanja iz članka 4. stavka 1. ili drugih dokaza potvrdi prisutnost određenog organizma ili znakove zaraze tim organizmom na gomoljima krumpira na dijelu svojeg državnog područja, ta država članica bez odgađanja uspostavlja demarkirano područje koje će obuhvatiti zaraženo područje i sigurnosno područje, kako je utvrđeno u odjeljku 1. Priloga II.
               Ona poduzima mjere kako je utvrđeno u odjeljku 2. Priloga II.”.
            
         
               4.
            
            
               Prilozi I. i II. mijenjaju se u skladu s Prilogom ovoj Odluci.
            
         Članak 2.
   Adresati
   Ova je Odluka upućena državama članicama.
   
      Sastavljeno u Bruxellesu 3. siječnja 2018.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 169, 10.7.2000., str. 1.
   
   
      (2)  Provedbena odluka Komisije 2012/270/EU od 16. svibnja 2012. u pogledu hitnih mjera za sprečavanje unošenja u Uniju organizama Epitrix cucumeris (Harris), Epitrix similaris (Gentner), Epitrix subcrinita (Lec.) i Epitrix tuberis (Gentner) i njihovog širenja unutar Unije (SL L 132, 23.5.2012., str. 18.).
   
      (3)  Provedbena odluka Komisije (EU) 2016/1359 оd 8. kolovoza 2016. o izmjeni Provedbene odluke 2012/270/EU u pogledu hitnih mjera za sprečavanje unošenja u Uniju organizama Epitrix cucumeris (Harris), Epitrix similaris (Gentner), Epitrix subcrinita (Lec.) i Epitrix tuberis (Gentner) i njihovog širenja unutar Unije (SL L 215, 10.8.2016., str. 29.).
   
      PRILOG
      Prilozi I. i II. Provedbenoj odluci 2012/270/EU mijenjaju se kako slijedi:
      
                  1.
               
               
                  U Prilogu I. odjeljak 1. točka 3. podtočka (a) zamjenjuje se sljedećim:
                  
                              „(a)
                           
                           
                              informaciju da je službenim pregledom provedenim neposredno prije izvoza utvrđeno da gomolji krumpira nisu zaraženi dotičnim navedenim organizmima i da nema simptoma zaraze tim organizmima na gomoljima krumpira te da ne sadržavaju više od 0,1 % zemlje;”.
                           
                        
            
                  2.
               
               
                  Prilog II. mijenja se kako slijedi:
                  
                              (a)
                           
                           
                              odjeljak 1. mijenja se kako slijedi:
                              
                                          i.
                                       
                                       
                                          točka 1. podtočka (a) zamjenjuje se sljedećim:
                                          
                                                      „(a)
                                                   
                                                   
                                                      zaraženo područje koje uključuje barem ona područja na kojima je potvrđena prisutnost navedenog organizma ili simptomi zaraze tim organizmom na gomoljima krumpira te polja na kojima su uzgojeni zaraženi gomolji krumpira; i”;
                                                   
                                                
                                    
                                          ii.
                                       
                                       
                                          točke 3., 4. i 5. zamjenjuju se sljedećim:
                                          
                                                      „3.
                                                   
                                                   
                                                      Pri uspostavi zaraženog područja i sigurnosnog područja države članice uzimaju u obzir sljedeće elemente: biologiju navedenih organizama, stupanj zaraze, rasprostranjenost biljaka domaćina, dokaze o postojanju navedenih organizama i sposobnost navedenih organizama da se šire prirodno.
                                                   
                                                
                                                      4.
                                                   
                                                   
                                                      Ako se potvrdi prisutnost nekog od navedenih organizama ili simptomi zaraze tim organizmom na gomoljima krumpira izvan zaraženog područja, preispituje se i na odgovarajući način izmjenjuje razgraničenje između zaraženog područja i sigurnosnog područja.
                                                   
                                                
                                                      5.
                                                   
                                                   
                                                      Ako se na temelju istraživanja iz članka 4. stavka 1. dotični navedeni organizam ni simptomi zaraze tim organizmom na gomoljima krumpira ne utvrde na demarkiranom području u razdoblju od dvije godine, dotična država članica potvrđuje da taj organizam u tom području više nije prisutan i da to područje više nije demarkirano. O tome obavješćuje Komisiju i druge države članice.”;
                                                   
                                                
                                    
                        
                              (b)
                           
                           
                              u odjeljku 2. točka 2. zamjenjuje se sljedećim:
                              
                                          „2.
                                       
                                       
                                          intenzivno praćenje prisutnosti navedenih organizama ili simptoma zaraze tim organizmom na gomoljima krumpira odgovarajućim pregledima;”.